ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА ЗЕМЕДЕЛИЕТО И ХРАНИТЕ

Г-Н ДИМИТЪР ГРЕКОВ

**ПИТАНЕ**

от Павел Гуджеров, Здравко Димитров, Владимир Иванов

народни представители от ПГ на ПП ГЕРБ

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасяме питане

ОТНОСНО: Политиката и Програмата за развитие на селските райони 2014-2020

**УВАЖАЕМИ ГОСПОДИН ГРЕКОВ,**

 Подготовка на ПРСР 2014-2020 беше направена напълно непрозрачно, без никакви консултации със широката публика и без оценка на въздействието на предложените мерки от Програмата. В крайна сметка, резултатът е програма с АБСОЛЮТНО никакъв фокус – 19 мерки с общо 46 под-мерки и разбира се крайно недостатъчен бюджет за всяка една от мерките, така че да има някакво значимо въздействие върху отделни значими елементи на земеделския сектор като млади фермери, групи производители, инвестиции, развитие на нови продукти.

Освен това, в Националната стратегия 2020 е заложено, че земеделският сектор е ПРИОРИТЕТЕН за България, но в крайна сметка може да се твърди, че е приоритетен за Европа, но не и за България, тъй като предвиденото кофинансиране е в размер на **едва 17,83%.** Нормално е, когато даден сектор е приоритетен да се инвестира в него, а не да се разчита само на парите от ЕС.

В тази връзка въпросите към Вас са:

Защо допуснахте такава не прозрачна подготовка на ПРСР 2014-2020г.?

Кой ще поеме отговорността на некачествената подготовка на ПРСР 2014-2020г.?

Възможно ли е повишаването на националното съфинансиране по ПРСР 2014-2020г.?

 Народни представители:

София

26.02.2014 г.